ET Euroopa Liidu Teataja C 159/3

Itaalia Vabariigi majandusministeeriumi teadaanne vastavalt Euroopa Parlamendi ja nõukogu direktiivi 94/22/EÜ (süsivesinike geoloogilise luure, uurimise ja tootmise lubade andmis- ning kasutamistingimuste kohta) artikli 3 lõike 2 punktile b

2013/C 159/03

Majandusministeerium teatab, et on saanud kätte äriühingu Exploenergy Srl, tavanimega Castiglione di Cervia, taotluse saada luba uurida süsivesinikke alal, mis asub Emilia Romagna maakonnas Ravenna ja Forlì-Cesena provintsides ja on piiritletud meridiaane ja paralleele ühendavate joontega, mille tipud on tähistatud järgmiste geograafiliste koordinaatidega:

Punktid Läänepikkus mõõdetuna Monte Mario meridiaanist Põhjalaius A – 0°15′ 44°24′ B – 0°11′ 44°24′ C – 0°11′ 44°23′ D Paralleelli 44°23′ ja mõõnaaegse rannajoone vaheline lõikumispunkt E Mõõnaaegse rannajoone ja paralleelli 44°12′ vaheline lõikumispunkt F – 0°16′ 44°12′ G – 0°16′ 44°14′ H – 0°20′ 44°14′ I – 0°20′ 44°16′ L – 0°21′ 44°16′ M – 0°21′ 44°20′ N – 0°12′ 44°20′ O – 0°12′ 44°21′ P – 0°13′ 44°21′ Q – 0°13′ 44°22′ R – 0°14′ 44°22′ S – 0°14′ 44°23′ T – 0°15′ 44°23′

Loataotluse aluseks oleva piiri tipupunktist d tipupunktini e moodustab mõõnaaegne rannajoon.

Eespool osutatud koordinaadid on määratud kindlaks instituudi l’Istituto Geografico Militare (I.G.M.) riikliku kartograafia kohaselt. – Itaalia kaart mõõtkavas 1:100 000, lk-d 89 ja 100.

Selle piirkonnamääratluse alusel on pindala 331,90 km2.

Vastavalt eespool osutatud direktiivile, 25. novembri 1996. aasta õigusakti decreto legislativo nr 625 artiklile 4, 4. märtsi 2011. aasta õigusaktile decreto ministeriale ja 22. märtsi 2011 õigusaktile decreto direttoriale avaldab majandusministeerium teadaande, et huvitatud isikud saaksid esitada konkureerivaid taotlusi süsivesinike uurimiseks asjaomasel, eespool osutatud punktide ja koordinaatidega piiritletud alal.

Kõnealuse uurimisloa väljaandmiseks pädev asutus on majandusministeeriumi energeetikaosakonna mineraal- ja energeetikavarude üksus (Ministero dello sviluppo economico — Dipartimento per l’Energia — Direzione generale delle risorse minerarie ed energetiche).

Kaevandamislubade väljaandmist käsitlev kord põhineb peamiselt järgmistel õigusaktidel:

seadus nr 613, 21. juuli 1967; seadus nr 9, 9. jaanuar 1991; 25. novembri 1996. aasta õigusakt decreto legislativo nr 625; 4. märtsi 2011. aasta õigusakt decreto ministeriale ja 22. märtsi 2011. aasta õigusakt decreto direttoriale.

Kandidatuuri esitamise tähtaeg on tavaliselt kolm kuud pärast käesoleva teadaande avaldamist Euroopa Liidu Teatajas.

Pärast kõnealuse ajavahemiku lõppu esitatud taotlusi ei võeta arvesse.

Taotlused tuleb esitada aadressil

Ministero dello Sviluppo Economico Dipartimento per l’Energia Direzione generale per le risorse minerarie ed energetiche Divisione VI Via Molise 2 00187 Roma RM ITALIA

Taotlust võib esitada ka elektroonilisel teel, saates kogu dokumentatsiooni elektroonilises vormingus ning varustatuna taotleja äriühingu ametliku esindaja elektroonilise allkirjaga aadressile ene.rme.div.6@pec.sviluppoeconomico.gov.it

Vastavalt ministrite nõukogu esimehe 22. detsembri 2010. aasta dekreedi nr 22 lisa A punktile 2 ei tohi uurimisloa väljaandmise menetlus kesta kokku üle 180 päeva.